ગોરેગાંવ ઈસ્ટમાં આવેલી આરે મિલ્ક કોલોની પાસે આવેલ મિની કાશ્મીર નામની જગ્યા આવેલી છે. શહેરના શોરબકોરથી વિરુદ્ધ અહીં તમને શાંતિ અને પ્રકૃત્તિનો અનુભવ થશે. અહીંની હરિયાળી, સુંદર ફૂલો, અદ્દભુત તળાવને કારણે તેને છોટા કાશ્મીર નામ આપવામાં આવ્યું છે. તમે અહીં એક દિવસ પસાર કરી શકો છો. અહીં બોટિંગ પણ કરી શકો છો. પહેલાના સમયમાં શૂટિંગ માટે કાશ્મીર જવાનો ખર્ચ ટાળવા માટે બોલિવૂડ ગીતોના શૂટિંગ અહીં કરવામાં આવતા હતા.